钦定古今图书集成/明伦汇编/氏族典/第333卷 > 刘道产
## 钦定古今图书集成/明伦汇编/氏族典/第333卷 > 刘道产

按《宋书刘道产传》，“道产，彭城吕人，太尉谘议参军简
之子也。道产初为无锡令，在县有能名，高祖版为行
参军。元嘉七年为后军将军。明年迁为持节督雝梁
南秦等州军事、雝州刺史。善于临民，蛮夷前后叛戾
不受化者，并皆顺服。百姓乐业，民户丰赡。由此有《襄
阳乐歌》，自道产始也。十七年卒，谥曰襄。长子延孙，延”
孙弟延熙，泰始初反，伏诛。道产弟道锡，巴西梓潼二
郡太守。